***Мәктәп туры***

РУС ТЕЛЕНДӘ БЕЛЕМ БИРҮ ОЕШМАЛАРЫНЫҢ

ТАТАР ТӨРКЕМНӘРЕНДӘ БЕЛЕМ АЛУЧЫ УКУЧЫЛАР ӨЧЕН

ТАТАР ТЕЛЕННӘН ОЛИМПИАДА БИРЕМНӘРЕНЕҢ

**ҖАВАПЛАРЫ**

(2020-2021 нче уку елы)

**11 нче сыйныф**

**Үткәрү вакыты – 120 минут**

**Максималь балл – 46**

**I. Тестлардан дөрес җавапны билгеләгез.**

1. Басымы дөрес күрсәтелгән сүзне билгеләгез. **(2 балл)**

а) *кай-та-быз-мы****′***;

ә) *кай-та-бы****′****з-мы*;

**б) *кай-та′-быз-мы*;**

в) *ка****′****й-та-быз-мы*.

2. Бирелгән сүзләрнең төре дөрес күрсәтелгән рәтне билгеләгез. **(2 балл)**

*Берсәк, үләнү, тәбикмәк, пецән*

а) актив сүзләр;

**ә) диалекталь сүзләр;**

б) искергән сүзләр;

в) архаизмнар.

3. Мәкальдәге ясалма сүзләрнең саны дөрес күрсәтелгән рәтне билгеләгез. **(2 балл)**

*Җимеш ашыйсың килсә, чәчәген өзмә.* (Мәкаль)

**а) 1;**

ә) 2;

б) 3;

в) 4.

4. Калын хәрефләр белән бирелгән сүзнең кайсы сүз төркеменә караганлыгы дөрес күрсәтелгән рәтне билгеләгез. **(2 балл)**

*Караңгы төннән* ***соң*** *якты көн килә.* (Мәкаль)

**а) чыгыш килешен таләп итүче бәйлек;**

ә) бәйлек сүз;

б) чикләүче кисәкчә;

в) ияртүче теркәгеч.

5. Мәкальдәге тартым белән төрләнгән исемнәрнең барысы да күрсәтелгән рәтне билгеләгез. **(2 балл)**

*Әҗәт кайчысы дуслык җебен кисәр.* (Мәкаль)

а) *әҗәт, дуслык;*

**ә) *кайчысы, җебен;***

б) *кайчысы;*

в) *җебен.*

6. Җөмләдә калын хәрефләр белән бирелгән сүзнең кайсы җөмлә кисәге икәнлеге дөрес күрсәтелгән рәтне билгеләгез. **(2 балл)**

*Хикмәтле сүзне чүплектә* ***күрсәң******дә*** *ал.* (Мәкаль)

а) хәбәр;

ә) вакыт хәле;

б) шарт хәле;

**в) кире шарт хәле.**

7. Җөмләнең төре дөрес күрсәтелгән рәтне билгеләгез. **(2 балл)**

*Кеше ышанмаслык сүзне чын булса да сөйләмә.* (Мәкаль)

**а) иярченле кушма җөмлә;**

ә) теркәгечле тезмә кушма җөмлә;

б) теркәгечсез тезмә кушма җөмлә;

в) гади җөмлә.

8. Бирелгән җөмләдәге иярчен компонентның мәгънә ягыннан төре дөрес күрсәтелгән рәтне билгеләгез. **(2 балл)**

*Сугыш беткәч, батырлар күбәя.* (Мәкаль)

а) иярчен шарт җөмлә;

ә) иярчен тәмамлык җөмлә;

б) иярчен күләм җөмлә;

**в) иярчен вакыт җөмлә.**

**II. Теоретик бирем.**

Күпнокталар урынына тиешле сүзләрне өстәп языгыз. **(8 балл)**

*[м], [н], [ң] –* ***борын*** *тартыклары.* *Билгеле бер грамматик формада гына омоним булган сүзләр* ***омоформа*** *дип атала.* ***Ясагыч*** *кушымчалар сүзнең лексик мәгънәсен үзгәртәләр һәм яңа сүз ясыйлар. Зат-сан белән төрләнә торган фигыльләр* ***затланышлы*** *фигыльләр дип йөртелә. Инфинитивның юклык төре* ***-маска/-мәскә*** *кушымчасы ярдәмендә ясала. Аныклагыч ияреп килгән кисәк* ***аныкланмыш*** *була. Теркәгечле тезмә кушма җөмлә компонентлары арасына* ***өтер*** *куела. Чит сөйләм икегә: туры һәм* ***кыек*** *сөйләмгә бүленә.*

**III. Гамәли-иҗади бирем.**

1. Җөмләләрне татар теленә тәрҗемә итегез. **(12 балл)**

*«У нас каникулы!» – радуются школьники. Это слово означает перерыв в учебной работе.*

*Такое привычное земное слово родилось... на небе. Есть на небе яркая звезда Сириус. В древности ее называли Каникулой.*

*Появляется Каникула в ночном небе 26 июля. Это самое жаркое время года. Тогда-то школьникам давали передышку, отпуск.*

*В честь звезды эти дни прозвали каникулами. Сначала так называли только летний отдых. Теперь всякий перерыв в учебных занятиях зовут каникулами.*

2. Җәйге каникулыгыз ничек узды? Фикерләрегезне 12-15 җөмләдән торган бәйләнешле текст итеп языгыз. **(10 балл)**